ՀԱՎԵԼՎԱԾ

Եվրասիական տնտեսական բարձրագույն խորհրդի  
20*18* թվականի *մայիսի 14-ի*   
թիվ *7* որոշման

ՓՈՓՈԽՈՒԹՅՈՒՆՆԵՐ

ծառայությունների այն ոլորտների (ենթաոլորտների) ցանկում կատարվող, որոնցում Եվրասիական տնտեսական միության շրջանակներում գործում է ծառայությունների միասնական շուկան

1. Լրացնել հետեւյալ բովանդակությամբ 44 - 52-րդ կետեր՝

«44. ԿինոՖիլմերի ու տեսաֆիլմերի արտադրության եւ տարածման հետ կապված ծառայություններ (ՀԱԴ-ից՝ 96121 եւ 96141)7:

45. Տեսաֆիլմերի ցուցադրման ծառայություններ (ՀԱԴ-ից՝ 96152)7:

46. Սեփական կամ վարձակալվող անշարժ գույքի հետ կապված ծառայություններ (բացառությամբ միջնորդների ռիելթորական ծառայությունների) (ՀԱԴ-ից՝ 72111, 72112, 72121, 72122, 72130 եւ 72212)7։

47. Առանց օպերատորի (անձնակազմի) զբոսանավերի վարձակալության եւ լիզինգի հետ կապված ծառայություններ՝ բացառությամբ «Եվրասիական տնտեսական միության մասին» 2014 թվականի մայիսի 29-ի պայմանագրի XVI բաժնով նախատեսված ֆինանսական ծառայությունների (ՀԱԴ-ից՝ 73240)7։

48. Ծառայություններ գովազդի բնագավառում (ՀԱԴ-ից՝ 83610, 83620, 83631 եւ 83690)8 հետեւյալի մասով՝

1) գովազդային արշավներ պլանավորելը, կազմակերպելը եւ իրականացնելը, գովազդային ֆիլմերի համար սցենար գրելը, գովազդային օբյեկտներ կամ ֆիլմեր պլանավորելը (առանց արտադրության),

2) փոստային գովազդ,

3) գովազդի համար տեղի վաճառք, ներառյալ՝ գրքերը, բրոշյուրները եւ բուկլետները,

4) հրատարակչի կողմից գովազդի համար տեղի վաճառք թերթերում, ամսագրերում եւ պարբերական հրատարակություններում,

5) հրատարակչի կողմից տրամադրվող բացիկների, կարգացուցակների, ձեւաթղթերի, պլակատների եւ այլ տպագիր նյութերի վրա գովազդի համար տեղի վաճառք,

6) օդային գովազդ,

7) նմուշների եւ այլ գովազդային արտադրանքի առաքում,

8) վաճառքի վայրում ցուցադրումներ եւ շնորհանդեսներ,

9) ներկայացուցիչների կողմից անմիջապես հաճախորդներին այդպիսի ծառայությունների մատուցում՝ տեղեկատվության եւ (կամ) ապրանքների նմուշների տրամադրմամբ,

10) ապրանքների եւ ծառայությունների վաճառքի խթանում:

49. Երկրաբանական, երկրաֆիզիկական եւ այլ տեսակի հետազոտական աշխատանքների հետ կապված ծառայություններ՝ երկրաբանության, երկրաֆիզիկայի, երկրաքիմիայի եւ այլ գիտությունների ոլորտում գիտական խորհրդատվական ծառայությունների մասով՝ կապված կարծր օգտակար հանածոների, նավթի, գազի, ստորգետնյա ջրերի հանքավայրերի որոնման հետ՝ բացառությամբ դաշտային աշխատանքների (ՀԱԴ-ից՝ 83510)9:

50. Ճանապարհորդությունների բյուրոների եւ տուրիստական գործակալությունների ծառայություններ (տուրօպերատորների եւ տուրիստական գործակալների ծառայություններ) (ՀԱԴ-ից՝ 67811/67812)10:

51. Գիտահետազոտական աշխատանքների կատարման եւ հասարակական ու հումանիտար գիտությունների բնագավառում ներդրման հետ կապված ծառայություններ (ՀԱԴ-ից՝ 81210, 81220, 81230, 81240 եւ 81290)11:

52. Գիտահետազոտական աշխատանքների կատարման եւ բնական գիտությունների բնագավառում փորձարարական մշակումների ստեղծման հետ կապված ծառայություններ (ՀԱԴ-ից՝ 811 10, 81120, 81130, 81140, 81150 եւ 81190)11՝ հետեւյալ ոլորտներում կիրառական հետազոտությունների մասով՝

1) ջերմություն, լույս, էլեկտրամագնիսականություն, աստղագիտություն,

2) կատալիզ, ֆերմենտացիա, կենդանիների, բույսերի ու միկրոօրգանիզմների ֆիզիոլոգիա եւ էկոլոգիա,

3) ձուլվածքի, մետալուրգիայի, մեքենաների, էլեկտրականության, կապի, նավերի, օդանավերի, քաղաքացիական շինարարության, շինարարության, տեղեկատվական տեխնոլոգիաներ,

4) ագրոտեխնիկա, այգեգործություն, անտառային տնտեսություն, անասնաբուծություն, ձկնորսություն,

5) հիվանդությունների բուժում, պրոֆիլակտիկ հիգիենա եւ դեղագործություն,

6) էկոլոգիա:»:

2. Լրացնել հետեւյալ բովանդակությամբ 7-11-րդ ծանոթագրություններ՝

«7 Գործում է Եվրասիական տնտեսական բարձրագույն խորհրդի 2018 թվականի մայիսի 14 թիվ 7 որոշումն ուժի մեջ մտնելու օրվանից:

8 Հայաստանի Հանրապետության, Ղազախստանի Հանրապետության, Ղրղզստանի Հանրապետության եւ Ռուսաստանի Դաշնության համար գործում է Եվրասիական տնտեսական բարձրագույն խորհրդի 2018 թվականի մայիսի 14-ի թիվ 7 որոշումն ուժի մեջ մտնելու օրվանից, Բելառուսի Հանրապետության համար՝ 2020 թվականի հունվարի 1-ից։

9 Հայաստանի Հանրապետության, Բելառուսի Հանրապետության, Ղրղզստանի Հանրապետության եւ Ռուսաստանի Դաշնության համար գործում է Եվրասիական տնտեսական բարձրագույն խորհրդի 2018 թվականի մայիսի 14-ի թիվ 7 որոշումն ուժի մեջ մտնելու օրվանից, Ղազախստանի Հանրապետության համար՝ 2025 թվականի հունվարի 1-ից։

10 Բելառուսի Հանրապետության, Ղազախստանի Հանրապետության եւ Ռուսաստանի Դաշնության համար գործում է 2019 թվականի դեկտեմբերի 1-ից, Հայաստանի Հանրապետության եւ Ղրղզստանի Հանրապետության համար՝ անվճար, անժամկետ, չծանրաբեռնող եւ ծանուցողական հիմունքներով՝ տուրիստական ծառայությունների մատակարարների ռեեստրի վարման պարտականությունը սահմանող նորմատիվ իրավական ակտերի ընդունման պայմանով:

Ծառայությունների միասնական շուկայի շրջանակներում ծառայությունների մատուցումն իրականացվում է Եվրասիական տնտեսական միության անդամ պետության օրենսդրությանը համապատասխան՝ տուրիստական ծառայությունների սպառողների (ստացողների) իրավունքների պաշտպանության ոլորտում, ներառյալ՝ պահուստային (ապահովագրական) ֆոնդեր ձեւավորելու եւ (կամ) այլ ֆինանսական գործիքներ օգտագործելու մասին պահանջները, որոնք ապահովում են մի անդամ պետության ծառայությունների մատակարարի պատասխանատվությունը մեկ այլ անդամ պետության անձինք հանդիսացող ծառայությունների սպառողների (ստացողների) առջեւ:

11 Գործում է 2020 թվականի հունվարի 1-ից: Ընդ որում, Եվրասիական տնտեսական միության անդամ պետությունների օրենսդրության այն պահանջների տարբերությունները, որոնք վերաբերում են ծառայությունների մատակարարի անձնակազմ հանդիսացող անձանց կողմից գիտական աստիճաններ եւ գիտական կոչումներ ստանալուն (ներառյալ՝ դրանց անվանումների տարբերությունները), չեն կարող խոչընդոտ հանդիսանալ ծառայությունների մատակարարման համար Եվրասիական տնտեսական միության շրջանակներում ծառայությունների միասնական շուկայի գործունեության ժամանակ:»:

——————————